Document ID: /roh_data/filtered/fineweb-2-filterrobots_roh.jsonl.gz/14316

Chantun
Accident spectacular al Pass dal Flüela
Cletg en il discletg per in automobilist. Cun charrar sur il Pass dal Flüela è el vegnì giud viad ed è crudà 20 meters d'ina spunda giu en in aual. El è vegnì blessà mo levamain. L’auto percunter ha in donn total, communitgescha la Polizia chantunala.
L'automobilist charrava tranter l'ospizi dal Flüela e Susch cura ch'el ha rut tras la saiv da segirezza.
L'um è silsuenter vegnì transportà cun la Rega en l’ospital a Tavau. Durant il salvament da l'auto è la via dal pass vegnida serrada curtamain.
RR novitads 16:00